Formació i Treball recull 143.390 quilos de roba usada a VNG durant el 2020\nLa Fundació s'ha mantingut compromesa amb la continuïtat dels llocs de feina per a persones en risc d'exclusió social\nFormació i Treball ha recollit 143.390 quilos de roba usada a VNG durant el 2020. Malgrat l'esclat de la pandèmia i les restriccions, la recollida s'ha mantingut com a servei essencial als 24 contenidors del municipi per garantir la salubritat dels espais públics. La majoria dels consistoris amb contenidors a la via pública han demanat continuar recollint aquesta fracció.\nA Catalunya, Formació i Treball ha gestionat 16.000.000 kg de roba i complements a les seves plantes. A més, es va fer el possible per mantenir el nombre més gran possible de llocs de feina aplicant un ERTO inferior al 30% del total de la plantilla, que va finalitzar al mes d'agost.\nLa Fundació s'ha mantingut compromesa amb la continuïtat dels llocs de feina, ja que la majoria de persones que desenvolupen aquesta activitat són persones en risc d'exclusió social que estan contractades a través d'un itinerari d'inserció sociolaboral a les empreses d'inserció del Grup.\nLa divisió tèxtil de la Fundació Formació i Treball està vinculada als projectes Moda Re- de Càritas i Roba Amiga. En concret a Catalunya, canalitza la línia tèxtil mitjançant més de 1.050 contenidors ubicats a més de 240 municipis. Un 63% del tèxtil recollit es prepara per a la reutilització a Espanya i d'altres països; un 33% es prepara per al reciclatge en noves fibres i fils; i un 4% per a cogeneració elèctrica i calorífica. Pel que fa a l'impacte mediambiental, aquesta producció responsable ha implicat un estalvi d'emissions de CO2 de més de 59 milions de tones.\nPodeu accedir al següent enllaç per consultar la situació dels contenidors de roba més propers:\nA VNG hi ha 24 contenidors per recollir roba usada\nLa botiga Amiga forma part del projecte


Què és el porno feminista? – Ràdio Terra\nEl porno convencional és fal·locentrista, no és cap secret. Però com trenquem amb l’imaginari construït únicament des del desig i el plaer masculí? On podem veure escenes per posar-nos calentes sense llençar els nostres principis per l’WC? “Deixem de dir-ne porno ètic! Que se’ns contracti legalment per fer la nostra feina és un dret laboral irrenunciable”, recalca Anneke Necro. També assegura que “a les produccions de porno feminista hi ha més cures, però encara no són espais 100% segurs, ja que també hi ha hagut escàndols d’abús o racisme”. Hem preguntat què en sap sobre el tema la gent del carrer i a l’espai La Butaca, analitzarem gemecs. La cosa promet fins l’últim minut del programa.


Penguin Random House Grup Editorial i el Màster en Edició de la UPF BSM entreguen les dues primeres beques Claudio López de Lamadrid en homenatge a l'editor | UPF-BSM\nPenguin Random House Grup Editorial i el Màster en Edició de la UPF BSM entreguen les dues primeres beques Claudio López de Lamadrid en homenatge a l'editor\n04 Oct - 2020\nPenguin Random House Grup Editorial i el Màster en Edició de la Universitat Pompeu Fabra (UPF) entreguen les dues primeres 'Beques Claudio López de Lamadrid', creades el passat mes de gener en homenatge a un dels grans referents de l'edició internacional en llengua espanyola. Julieta Brufman i María Cristina González Borrell han sigut les estudiants distingides després que el comitè de les beques seleccionés les seves candidatures.\nLes beques, que consisteixen en el finançament per part de Penguin Random House Grup Editorial del 80% del Màster en Edició impartit a la UPF Barcelona School of Management (UPF-BSM) i la possibilitat de realitzar pràctiques remunerades al grup editorial, pretenen seguir amb la vocació de López de Lamadrid de captar nou talent editorial i bastir ponts entre Espanya i l'Amèrica Llatina en el sector del llibre. "En Claudio era un editor de raça", va recordar Núria Cabutí, CEO de Penguin Random House Grup Editorial. "Sempre volia transmetre a la gent jove l'amor per la literatura i la professió d'editor, i que això anés més enllà de les fronteres d'Espanya", va destacar.\n"El model de la UPF-BSM, el seu vincle amb el management, és la clau que ha fet que el Màster en Edició sigui un màster de referència. El desenvolupament de la societat està basat en l'educació i poder col·laborar amb un programa així és un plaer".\nNúria Cabutí, CEO de Penguin Random House Grup Editorial.\nDels 32 alumnes matriculats al Màster en Edició de la UPF-BSM, que aquest curs 2020-2021 celebra el seu 25è aniversari, 12 d'ells van presentar candidatura, dels quals deu eren de procedència espanyola i dos de procedència llatinoamericana (l'Argentina i Xile). "Si no ets sòlid i realment bo, el nom de Claudio no anirà lligat al teu", va advertir Javier Aparicio Maydeu, creador i director del Màster en Edició. Més enllà de premiar el talent, la beca Claudio López de Lamadrid persegueix, alhora, ajudar aquells estudiants excel·lents amb dificultats econòmiques per garantir que l'estatus socioeconòmic no serà un impediment per al seu futur.\n"És fonamental que hi hagi universitats com la Universitat Pompeu Fabra centrades en el sector editorial", va valorar Cabutí, que va afegir: "El que necessitem com a empreses són estudiants i nous empleats que sàpiguen combinar la sensibilitat literària amb la capacitat d'anàlisi i comprensió del mercat".\nPer la seva banda, el director del Màster en Edició de la UPF-BSM va apuntar que el programa "va néixer sabent que no tenia cap sentit funcionar al marge de grans empreses com Penguin Random House". "Vam intentar sintonitzar amb allò que ells necessiten com a empresaris: professionalitat, transversalitat, implicació i cosmopolitisme. Això és el que oferim des del Màster en Edició", va exposar.\n"El Màster en Edició va néixer sabent que no tenia cap sentit funcionar al marge de grans empreses com Penguin Random House. Vam intentar sintonitzar amb allò que ells necessiten com a empresaris: professionalitat, transversalitat, implicació i cosmopolitisme".\nJavier Aparicio Maydeu, creador i director del Màster en Edició\nEn aquest sentit, Cabutí i Aparicio Maydeu van coincidir a subratllar la importància de la unió entre Universitat i empresa, ja que, en paraules de Cabutí, "aquest model, el seu vincle amb el management, és la clau que ha fet que el Màster en Edició de la UPF sigui un màster de referència". "El desenvolupament de la societat està basat en l'educació, i poder col·laborar amb un programa així és un plaer", va celebrar Cabutí.\nDues noves oportunitats\n"En Claudio era un professional que parlava de veritat i mirava als ulls als seus estudiants", va assenyalar el director del Màster en Edició, rememorant al cèlebre editor. Una manera d'ensenyar que només s'entén, va valorar Aparicio Maydeu, "per la voluntat que la gent jove progressi". En paraules de Cabutí, una de les principals vocacions de López de Lamadrid era "transmetre coneixement i impulsar la gent jove". Quelcom que, va afirmar, "es plasmarà a les beques".\nEn els últims anys, la col·laboració entre el grup editorial i el Màster en Edició ha permès que prop de 50 joves hagin pogut realitzar pràctiques professionals en un dels grups editorials més importants a escala global. "Molts d'ells s'han incorporat posteriorment a diverses àrees de l'emprsa", va emfatitzar Cabutí, CEO de Penguin Random House Grup Editorial.


Mesures per millorar la qualitat de l’aire a Sant Andreu de la Barca - Llobregat Digital\nMesures per millorar la qualitat de l’aire a Sant Andreu de la Barca\nDimarts, 25 de febrer de 2020 - 09:00h\nS’han instal•lat una dotzena de capturadors de diòxid de nitrogen per analitzar la situació real de ciutat.\nL'Ajuntament ha posat en marxa un pla per a conèixer la situació real de la qualitat de l'aire de la ciutat i a partir del resultat, si és necessari, prendre les mesures adequades per a millorar la situació.\nDurant aquesta setmana s'han instal•lat una vintena de mesuradors i posteriorment s'analitzaran les mostres recollides per a conèixer la realitat actual.\nLa regidora de Medi Ambient, Maite Navas, ha explicat que “estem molt interessats a conèixer la situació real de la ciutat i és per això que vam sol•licitar a la Diputació que col•laborés amb nosaltres per a poder fer un estudi minuciós”.\nEls mesuradors, que s'han instal•lat en diversos punts de la ciutat, recolliran mostres per poder determinar el nivell de diòxid de nitrogen que hi ha en l'aire.\nEl diòxid de nitrogen es deriva, fonamentalment, dels processos de combustió a altes temperatures i s'emet, per exemple, pel tub d'escapament dels vehicles. Els mesuraments es duran a terme durant tres setmanes i l'anàlisi dels resultats es podria tenir en quatre mesos.\nMaite Navas ha explicat que els mesuradors s'han col•locat en els fanals de llocs estratègics, com per exemple els carrers més estrets, els espais pròxims a les escoles, llocs amb trànsit divers o els carrers per als vianants. “El resultat ens donarà la mitjana de la situació de la ciutat”, ha dit Navas.\nPer part seva, la regidor de Salut Pública, Montserrat Tobella, ha recordat que els òxids de nitrogen “afecten directament la salut de les persones i al Medi Ambient” i ha afegit que “sabent la realitat de la ciutat podem actuar en conseqüència, en cas de necessitat”.


El PDECat secunda la proposta de l'ANC de celebrar primàries "republicanes" de cara a les municipals\n1.700 persones s'han inscrit a l'assemblea nacional en què el partit decidirà el seu rumb\n2 min. Barcelona 02/07/2018 13:50\n651x366 Maria Senserrich aquest dilluns a la roda de premsa a la seu del PDECat / ARA Maria Senserrich aquest dilluns a la roda de premsa a la seu del PDECat / ARA\nLa portaveu del PDECat, Maria Senserrich, ha donat suport aquest dilluns a la iniciativa expressada ahir per l'Assemblea Nacional Catalana (ANC) de celebrar primàries "republicanes" de cara a les eleccions municipals per afavorir les alcaldies independentistes. "En vam parlar amb els nostres candidats i caps de llista", ha explicat: "Allà on sigui necessari farem aquest front comú, perquè l'objectiu és tenir el màxim d'alcaldies als ajuntaments".\nSenserrich ha comparegut en roda de premsa després del comitè nacional celebrat pel partit, en el qual han assistit per primera vegada els consellers amb carnet del partit -el titular d'Interior, Miquel Buch; la d'Empresa, Àngels Chacón; el cap del departament de Territori, Damià Calvet, i el de l'àrea de Polítiques digitals i Administració Pública, Jordi Puigneró. La portaveu ha explicat que 1.700 persones s'han inscrit a l'assemblea que el partit celebrarà els dies 20, 21 i 22 de juliol, més que el 2016 (quan en van ser prop de 1.500). A l'assemblea, el partit decidirà el rumb que prendrà a partir d'ara, després que ERC recuperés ahir, en la seva ponència política, la DUI com a aspiració si la via dialogada no dona els fruits esperats. En l'assemblea, que inicialment havia de ser un congrés ideològic, finalment també s'abordarà la possibilitat de fer canvis en la direcció del partit, que es podria renovar.\nLa portaveu ha rebutjat fer valoracions sobre aquesta qüestió, però ha recalcat l'aposta del partit per les vies "pacífiques" i democràtiques, també pel que fa a la convocatòria de mobilitzacions que es preveuen quan es produeixi l'acostament dels dirigents sobiranistes presos.\nSobre la carta que el líder d'ERC, Oriol Junqueras, va publicar dissabte a 'El Periódico', en què afirmava que "cap partit ha donat tant per arribar fins aquí" i rebutjava els "debats nominalistes", Senserrich ha respost que "el grau d'esforç col·lectiu va ser gràcies a tothom".\nDesenes de persones ocupen les vies de l'estació de tren de plaça Catalunya per la vaga del 21-D


Política de Cookies – xicxxics.org\nAndi Sabadell: Declarada d’Utilitat Pública, juliol 2010.\nSom una associació, sense ànim de lucre, formada per pares i mares d’infants, joves i adults amb discapacitats intel·lectuals (síndrome de Down i altres discapacitats similars). Andi fou declarada d’utilitat pública el 12 de juliol del 2010.\nPretenem que els nostres fills i filles tinguin una vida el més normalitzada possible, dins de les possibilitats de cada persona (anar a l’escola ordinària, gaudir d’un lleure inclusiu, tenir feina, habitatge, parella..) i, si cal, per aconseguir-ho, els proporcionem els suports necessaris.\nEstem al servei de les persones amb necessitats especials, les seves famílies i dels professionals i voluntaris que els ajuden. El nostre àmbit d’actuació és Sabadell i les seves rodalies, si bé puntualment, tenim socis i atenem a persones de comarques properes.\nPotenciar els projectes que promoguin una vida plena (lleure normalitzat, esport, inserció laboral, vida independent…) amb els suports necessaris.\nAndi Sabadell, té com a finalitat una intervenció comunitària que promogui que les persones amb discapacitats intel·lectuals, gaudeixin d’una vida digna i plena afavorint en tot moment la seva autonomia i plena inclusió social.\nDes d’Andi Sabadell volem afavorir la igualtat de tracte i d’oportunitats envers els infants i joves amb discapacitats intel·lectuals, segons les directrius de la convenció de l’ONU de 2006 sobre els drets de les persones amb discapacitat. Treballem per aconseguir el canvi de mirada de la societat, un canvi que comporti respecte, tolerància i una valoració positiva. Un canvi que permeti que les persones amb DI, se’ls consideri persones susceptibles d’aportar a la societat, el seu treball, valors i maneres de ser i fer.\nResponsabilitat, eficiència i dedicació de l’equip de professionals i junta directiva.\nInscrita en el Registre d’Associacions de la Direcció General de Dret i Entitats Jurídiques de la Generalitat de Catalunya: Secció 1a del Registre de Barcelona, el 20 de juny de 1994 amb el número 15335.\nInscrita en el Registre Municipal d’Entitats Ciutadanes de l’Ajuntament de Sabadell, el 12 de desembre de 1994, amb el número 437, dte 3r.\nInscrita al Departament de Benestar i Família, el Servei de suport social a l’atenció primària i especialitzada, el 07 de juny del 2004 amb el número S05934.\nInscrita al Departament de Governació i Administració Públiques, Secretaria d’Acció Ciutadana, el 2008.05.02 al cens d’Entitats de Voluntariat de Catalunya amb el número de cens 001525-000.\nInscrita al Departament d’Acció Social i Ciutadania, en el registre d’Entitats, Serveis i Establiments Socials, a la Secció Altres serveis i establiments, el Servei d’habitatges amb suport, amb el número S06844.\nInscrita al Departament d’Acció Social i Ciutadania, Secretaria de Joventut, la secció juvenil ANDI – JOVE, el 2008.03.07 amb el número 2533.\nDeclarada Entitat d’Utilitat Pública, Resolució n º JUS/2439/2010 amb data 12 de juliol de 2010, amb el n º 15335, secció 1 de la demarcació de Barcelona.


El futbol base del Nàstic restablirà l'activitat el 24 de novembre\nHa començat fa 4 hores i 35 minuts.\ninici / notícies / El futbol base del Nàstic restablirà l'activitat el 24 de novembre\nPublicat divendres 20 de Novembre de 2020 14:15\nDes del Gimnàstic de Tarragona s’estan adaptant les noves mesures adoptades pel PROCICAT per tal de reprendre el més aviat possible els entrenaments i l’activitat esportiva dels diferents equips del Planter Grana a les instal·lacions de l’entitat.\nDesprés d’aquestes noves mesures, els diferents horaris d’entrenaments s’estan reajustant per a que tots els jugadors del planter i esportistes de l’entitat puguin desenvolupar les respectives sessions amb la màxima seguretat i complint estrictament els protocols indicats.\nEl dimarts 24 de novembre es restablirà tota l’activitat a les instal·lacions de la Budallera amb l’objectiu que tothom pugui entrenar sota les ordres d’entrenadors i monitors amb les màximes garanties. En les properes hores, des de la coordinació del futbol base es facilitaran els nous horaris d’entrenament als respectius equips.\nD’altra banda, el Bar de l’Estadi tornarà a obrir les seves portes el dilluns 23 fins a les 21.30 hores, dintre de la normativa de bars i establiments. En aquest cas, l’espai interior disposarà d’una capacitat del 30% del total de l’aforament i s’habilitarà la terrassa exterior, amb un màxim de quatre clients per taula.


Parlem d’educació – Sindicat de Pares\n20 octubre, 2016 /0 Comments/in Ensenyament, Inici, Miscel-lània /by SdP\nEns han recomanat des del blog tiching, aquest llibre una petita joia que qüestiona el nostre sistema educatiu, tan desprestigiat actualment. Val la pena.\nQuè faries si un dia poguessis ajuntar a tots els majors experts en educació en un mateix lloc? Segurament, preguntes. Centenars, milers de preguntes. La història de Parlem d’educació. Reflexions educatives per canviar el món es basa precisament en això, en interrogants que ens hem plantejat guiats per la nostra inquietud per la millora de l’educació, la funció del professorat, el procés d’aprenentatge, la passió per ensenyar…\nEl primer llibre del Blog d’Educació i TIC és una exclusiva recopilació de 30 entrevistes a alguns dels professionals i experts més destacats del sector educatiu actual que han passat pel nostre blog: Manuel Area, Roser Batlle, Rafael Bisquerra, Cristóbal Cobo, Kristin Daniels, German Doin, Stephen Downes, Jenifer Fox, Heike Freire, Howard Gardner, Daniel Goleman, Carl Vaig honorar, Catherine L’Ecuyer, Gregorio Luri, Imma Marín, José Antonio Marina, Carles Monereo, Montserrat del Pou, Marc Prensky, Josep Maria Puig, Dolors Reig, Mitchel Resnick, Sir Ken Robinson, Neus Sanmartí, Roger Schank, Marina Subirats, Francesco Tonucci, Eduard Vallory, Kristen Weatherby i Antoni Zabala. Tot això introduït per un pròleg del pensador i psicopedagog Francesco Tonucci.\nEs tracta d’una compilació d’idees i un guia d’inspiració per a tota la comunitat escolar, especialment per a docents com tu, ple de pràctiques innovadores, reflexions educatives i noves idees per ensenyar i aprendre millor, organitzades en sis blocs temàtics que donen nom als diferents capítols del llibre: motivació, innovació, metodologia, TIC, competències i valors.\nA més, com cadascuna de les entrevistes té el seu caràcter i temàtica pròpia, hem utilitzat hashtags per identificar aquestes idees clau. El llistat de cerca per hashtags, situat al final del llibre, agrupa les entrevistes sota aquestes etiquetes específiques, de manera que podràs navegar per les seves pàgines de moltes formes diferents, triant la que més s’adapti a les teves necessitats i els teus interessos per descobrir les diferents reflexions educatives per canviar el món que et proposen els nostres entrevistats.\nCanviem l’educació per canviar el món\nAhir mateix, Dia Mundial dels Docents, presentem un breu vídeo en el qual compilem alguns fragments de les trobades que vam tenir amb tres dels entrevistats.\nRafael Bisquerra, Neus Sanmartí i Eduard Vallory reflexionen sobre els principals reptes que han d’afrontar les escoles avui dia i ens ofereixen un bon grapat d’idees per motivar-nos a començar a canviar l’educació des de la nostra pròpia aula. Encara no ho has vist?\nPots adquirir el llibre Parlem d’educació en la teva llibreria habitual i a la llibreria online de Vicens Vives, distribuïdor del mateix. I, si vius fora d’Espanya, a Amazon.\nTags: educadors, educar, emoció, ensenyar\nEl poder corromp, el servei embelleix (en l'educació també)\n5 Consells per controlar la rebequeria del nostre fill\nUna lliçó de vida en un conte escrit per un nen de 8 anys\nCura amb les fotos dels teus fills a internet DECÀLEG PER Als GRUPS DE WHATSAPP DE PARES DEL COL·LEGI


Els 5 millors paquets facials de Drug Store disponibles | CAT.Hair-Action.COM\nQuan estem parlant de paquets de la cara, alguns de nosaltres realment estimen a dependre de mascaretes casolanes naturals, mentre que altres que s'executen curt de temps es basen en el millor dels millors paquets de cara disponibles al magatzem de la droga. Una certa demanda per netejar i estrènyer els porus mentre que altres fan brillar la cara. Avui hem presentat els nostres 5 millors paquets de cara farmàcia que són bons, assequibles i fàcilment disponibles.\n1. Aroma màgic de calamina Cara Paquet:\nComprar Pack cara aroma màgic de calamina Per ₹ 575.00 @ www.amazon.in/aroma-magic-calamine-face-pack\nAquest és un paquet de la cara magatzem de la droga molt popular que està especialment formulat per a la pell propensa erupció oliosa que pretén accelerar la desaparició d'un excés d'oli, sèu, infecció de l'acne i erupcions cutànies. També il·lumina la pell citrina i marques de gra.\nCalamina, la menta, el neem, all, mitti multani i fusta de sàndal.\nInstruccions: En una cara neta, és necessari aplicar una barreja feta de ¼ de cullera de te de la mascareta juntament amb el tòner de la pell aroma màgic o aigua de roses. Rentar després de 10 - 15 minuts.\nResultats: L'olor de l'all és molt fort, de manera que molts poden no com el paquet. No obstant això els resultats són sorprenents. Trobareu una reducció d'almenys un 60% en el teu erupcions a la pell amb regularitat usage.It li dóna una textura suau pell suau.\n2. Aroma Mineral Magic Pack cara:\nComprar Aroma Mineral Magic Pack cara @ www.amazon.in/aroma-magic-mineral-face-pack\nAquest és un altre paquet de farmàcia cara molt popular especialment formulat per tancar els porus i donar-li una pell revitalitzada. Es dóna flacciditat de la pell o pell opaca una bona circulació.\nEls extractes d'algues, farigola, Bitter Apple, argiles, caolí i olis essencials purs de baies de ginebre, aranja i pàtxuli.\nInstruccions: sobre la pell neta no seca aplicar aquest paquet de cara directament. Deixar actuar durant 20 minuts i renti.\nResultats: Una pell aclarit i sensació de suavitat. La brillantor té una durada d'aproximadament 2 - 4 dies. Estirament de la pell a l'instant. L'aroma és molt encantador.\n3. Himàlaia Neem Face Paquet:\nComprar Pack cara aroma màgic mineral per ₹ 124.00 @ www.amazon.in/aroma-magic-mineral-face-pack\nEs tracta d'un paquet de cara de color verd molsa que és fàcilment disponible en els magatzems de la droga més properes. Ho fa com afirma, que redueix els barbs.\nExtractes de neem.\nAplicació: Aplicar sobre el rostre net i / o en els barbs i l'acne i deixar actuar durant 10 - 15 minuts. No permetin que es quedi sec. Retirar amb un cotó humit o rentar.\nResultats: arrendament porus i neteja bé la cara. Fa promesa de reduir els barbs amb l'ús regular.\n4. Natures Essència Lacto Tan clar:\nComprar natures Essència Lacto Tan clar per ₹ 95.00 @ www.amazon.in/natures-essence-lacto-tan-clear\nSi està buscant un paquet de cara, que il·lumina la pell citrina i li aconsegueix desfer-se de bronzejat de sol, aquest és el producte que vostè ha estat buscant tot aquest temps. Encara que l'envàs no és molt higiènic però, és un molt bon paquet que es pot utilitzar a la cara i / o en qualsevol part del cos per aconseguir que la part desfer-se de bronzejat.\nLlet, cera d'abelles i oli de gerani.\nInstruccions: Aplicar sobre la superfície de la pell neta i s'eliminen després de 10 - 15 minuts amb massatge suau com vostè netejar les escombraries.\nResultats: L'ús regular fa eliminar el bronzejat en gran mesura. Però no esperi resultats immediats. Els resultats són visibles després d'un ús prolongat i continu del voltant de 2 - 3 mesos per a una diferència notable.\n5. Garnier 3 en 1 imparcialitat facial:\nComprar Garnier 3 en 1 imparcialitat facial per ₹ 179.00 @ www.amazon.in/garnier - 3 in - 1-equitat-facial\nAquest és un producte de la meravella en el mercat que ha fet una enorme resposta causa de la seva acció 3 en 1 com una cara de rentat, de fregat i després com una màscara. Així que vostè no està en un mal de cap per comprar 3 productes diferents.\nZinc, pedra tosca extractes de pedra i argila.\nIndicacions: Seguiu les instruccions de càrrega i dels terminis establerts per al paquet de la cara. Fregar a l'àrea propensa canyella obtindrà una pell meravellosa, però no fregui vigorously.The més grans propenses la seva pell és més suau que ha de fer amb la seva pell. Aquí és on moltes nenes poden anar malament. Si es frega l'ús d'aquest producte una mica massa, llavors la seva pell podria obtenir seriosament agreujat i excessivament sec.\nResultats: Si utilitza aquest producte intel·ligentment i de la manera adequada, llavors definitivament voleu tornar a comprar aquest producte nou.


El Top Manta s'intensifica als matins davant l'augment de pressió policial nocturna al Cap Sant Pere | Canal Reus TV\nEl Top Manta s'intensifica als matins davant l'augment de pressió policial nocturna al Cap Sant Pere\n12:46 - 5 juliol 2016\nCanvi d'escenari pel que fa a la presència de top manta a la frontera entre Salou i Cambrils. Durant els darrers dies els Mossos d'Esquadra han intensificat la vigilància a la zona del cap Sant Pere durant el vespre, fet pel qual la presència de venedors ha disminuït. En canvi, unes imatges gravades en exclusiva per Canal Reus Televisió demostren que el moviments de manters entre els municipis s'ha traslladat al dia.\nCap Sant Pere. Línia limítrofa entre Salou i Cambrils, poc abans de les dues del migdia. Els dos agents dels Mossos d'Esquadra que es trobaven a la part cambrilenca del passeig acaben de marxar i tots els venedors ambulants que estaven esperant a la part de Salou comencen a creuar la frontera entre un municipi i l'altre. Els manters comencen a instal·lar-se als primers metres del passeig, amb una inexistència absoluta pel que fa a la presència policial. Una imatge que contrasta amb el que s'està vivint durant els darrers dies al vespre, quan els Mossos d'Esquadra, amb alguns efectius de les respectives policies municipals, intensifiquen el dispositiu a la zona fronterera entre Salou i Cambrils per tal que els venedors s'hi instal·lin a la nit. Segons l'Idescat, Salou és un dels municipis de la Costa Daurada amb més població senegalesa, concretament 1.139 habitants, que són un dels col·lectius susceptibles de la venda ambulant. Una dada que contrasta amb la inexistent presència de venedors als carrers del municipi quan, en canvi, a la localitat veïna de Cambrils si que se'n troben. Tot i això, l'Ajuntament de Salou desmenteix qualsevol pacte secret amb el col·lectiu.\n"Nego i torno a negar taxativament que hagi cap pacte amb els venedor ambulants. Reitero que si actualment no hi ha top manta a Salou és per la feina que porta anys fent la policia local", assegura el regidor de Seguretat Ciutadana, David González.\nPer la seva banda, el botiguers de Cambrils reclamen mesures pràctiques i conjuntes entre l'administració i la policia i consideren que la situació al cap Sant Pere és deguda a cap acord a la disposició geogràfica i a qüestions de lògica interna dels grups de venedors.\n"Físicament aquesta zona és més a prop de Salou que de Cambrils però políticament pertany a Cambrils, per la qual cosa la policia municipal de Cambrils és la que ha d'actuar però li resulta un lloc massa llunyà i, en canvi la policia de Salou no pot actuar, amb la qual cosa els venedors s'hi posen allà", explica Enrique Arce, president d'Unió de Botiguers de Cambrils.\nTot indica que aquest nou operatiu policial al punt del passeig on s'uneixen Salou i Cambrils seguirà repetint-se al llarg de l'estiu.


La poesia i En Camelio | Esteve Roure\n← Assemblees de tot tipus\nEl padre Boronat i “La dictadura de la incompetència” →\nCom ho faríem sense poesia?\nDe joves, a vegades uns quants de la colla ens trobàvem a mig dia al Carrer Major i ens arribàvem a can Botó, a la Font del Conill, fèiem el toc, era l’excusa, mentre en Jaume Reixac, que llavors regentava el bar, ens recitava alguna poesia; era un extraordinari rapsode i tenia la veu precisa per aquests menesters, ens l’escoltàvem embadalits. Penso que l’amor a la poesia em ve de més lluny, encara. A mig curs – devia tenir uns tretze anys — traslladaren el padre Boronat escolapi i vam tenir un professor seglar, el senyor Oliveras. Era jove i ben plantat, vestia amb certa elegància, camisa blanca i corbata ben entonada, americana creuada de teixit de quadres de gales i pantaló negre perfectament planxat amb el sec impecable, i les sabates també negres i ben llustrades. Procurava ser simpàtic i atent tot explicant-nos coses ben personals. En el primer dilluns ens va dir que havia anat a veure una pel·lícula que li havia agradat molt, La dama de las camelias i automàticament va quedar batejat; des d’aquell precís moment, per nosaltres va ser en Camelio. Era molt especial; a vegades ens feia donar la lliçó en la seva taula, com si ens confesséssim i als que teníem germanes s’interessava per elles. Un dia va començar a llegir-nos una poesia i al següent una altra fins a passar-nos tota una classe escoltant-lo; ens va llegir complert el Divino impaciente, de José Maria Pemán. Potser que sigui gràcies a ell que sempre m’ha agradat la poesia, la que és transcendent tot i semblar fàcil i senzilla, com si l’autor l’hagués escrita sense cap esforç,. A vegades torno a llegir les que ell ens recitava: d’en Ramón de Campoanor, per exemple, El tren expreso, Quien supiera escribir!, etc. Com era natural en aquella època, totes eren en castellà, són una meravella: Habiéndoma robado el albedrio / un amor tan infausto como mio / ya recobrados la quietud y el seso / volvia de París en tren expreso . . ..\nAmb tot, no he deixat mai d’estimar les poesies nostres, de Joan Maragall i Mossèn Cinto, entre altres, i aquesta d’en Joan Oliver, Corrandes d’exili, que descriu la situació en 1939: Una nit de lluna plena / tramuntàrem la carena / lentament, sense dir res / Si la lluna feia el ple / també el féu la nostra pena. . . I acaba: Una esperança desfeta, / una recança infinita, / i una pàtria tan petita / que la somio completa.\nVaren venir els exàmens i en Camelio va solucionar el problema dient-nos a cadascú el que ens preguntaria. Al costat del petit tribunal i amb una cama sobre l’altra, anava desplegant i plegant un diminut paper que tenia entre les dues cames, on hi havia anotat el tema que anava preguntant a cada alumne. Va ser un “èxit” i el pare rector estava satisfet.\n3 comentaris a l'entrada: La poesia i En Camelio\n30 agost, 2012 a les 10:59\namic Esteve: T’he de confesar que sota el teu tarannà d’home\nincomformista i polemitzador no endevinava la teva ànima de poeta.\nAquesta història i la seva narració es pura poesia. Redéu què guai.\nContinuo pensant que hauríes de publicar doncs alguns dels teus\nescrits,tant la forma com el fons, son autèntiques meravelles\nGràcies Esteve i fins aviat.\n30 agost, 2012 a les 11:07\nPer favor Xavier no exageris; tot i que t’agraeixo molt la teva opinió. Quasi tot el que he escrit en forma de llibres està al roure.cat.\n1 setembre, 2012 a les 10:44\nHa estat un plaer llegir-te aquest altre relat autobiogràfic.\nAixò vol dir que la tasca de literat la fas molt bé. Et felicito i t’animo a continuar-la.\nLlàstima que no t’hi dediquesis abans. Haguesis emulat a en Ricard Jordà (q. e. p. r.)


La històrica banda californiana presentarà 'Hardwired... to Self-Destruct' al Palau Sant Jordi\nL'escena metall barcelonina està d'enhorabona: una de les seves bandes bandera, Metallica, passarà per la ciutat en la propera gira Europea, més concretament el 7 de febrer de l'any vinent al Palau Sant Jordi. Les entrades, que prometen esgotar-se ràpidament, sortiran a la venta el divendres 24 de març als diversos punts físics i digitals habituals. La banda liderada per James Hetfield i Lars Ulrich presentarà el que és el seu desè disc d'estudi Hardwired... to Self-Destruct, el primer àlbum dels californians en vuit anys i que es va publicar el passat mes de novembre\nMetallica és, juntament amb Iron Maiden i AC/DC, un dels tòtems històrics de l'escena heavy metal encara en actiu. Formats a principis dels 80 a Los Angeles, el quartet va revolucionar el gènere thrash metal amb discos tan influents com Kill 'em all, ...And justice for all o Master of puppets. En els més de trenta anys han venut més de 50 milions de discos arreu del món.\nLes entrades, que oscil·laran entre els 65 y els 85 euros, inclouran una còpia física o digital del seu darrer disc.


Tradueix el teu web de Vendes en línia Square | Centre d’ajuda de Square - ES\nTradueix el teu web de Vendes en línia Square\nConverteix un lloc web en multilingüe automàticamentTradueix cada web manualment\nTraduir el teu lloc web de Vendes en línia Square és una bona manera d’arribar a més clients. Si tens una base de clients diversa que interactua amb el negoci en diferents idiomes, pots convertir els teus llocs web en multilingües amb alguns mètodes que tens a la teva disposició.\nNota: perquè aquests mètodes funcionin, el lloc web s’ha de publicar des de l’editor web de Vendes en línia Square.\nConverteix un lloc web en multilingüe automàticament\nPots traduir automàticament un lloc web de Vendes en línia Square en idiomes diferents gràcies al nostre col·laborador, Weglot. Amb aquest mètode, no hauràs de tenir un web per a cada idioma que necessitis. Per començar:\nA la Vista general de Vendes en línia Square, ves a Aplicacions.\nSelecciona Mostra totes les aplicacions per anar a Plataforma d’aplicacions de Square.\nCerca l’aplicació Weglot Translate i vincula-la al compte de Square seleccionant Comença.\nConfirma al compte de Weglot que aquesta aplicació hauria de tenir accés al teu compte de Square.\nTria el lloc que vols traduir i selecciona Desa per continuar.\nAfegeix el títol del web com a nom del projecte i selecciona Desa per continuar.\nSelecciona l’idioma original amb el qual es va crear el teu lloc i tria a quins idiomes el vols traduir.\nSelecciona Desa quan hagis acabat.\nA partir d’aquí, un cop triïs els idiomes de traducció i Weglot comenci a processar la informació (pot tardar fins a unes quantes hores), veuràs que apareix un selector d’idiomes a l’extrem inferior dret del lloc web. Si esculls qualsevol dels idiomes del selector, es traduirà tot el lloc web.\nAquesta opció és ideal si el contingut escrit a cadascun dels webs és el mateix, però està en un altre idioma.\nTradueix cada web manualment\nSi prefereixes gestionar els llocs web per a cada idioma que vulguis oferir per separat, pots començar traduint el text no editable dels teus llocs web de Vendes en línia Square (p. ex., la pàgina de pagament). Per començar:\nA la Vista general de Vendes en línia Square, ves a Configuració > Idioma i unitats.\nA "Idioma del web" selecciona Canvia l’idioma del web.\nTria un idioma nou i selecciona Desa quan hagis acabat.\nQuan utilitzis aquest mètode, la resta de text modificable del web s’haurà d’escriure en l’idioma de destinació a l’editor (és a dir, aquesta opció no traduirà automàticament el text editable del web). També tens l’opció d’enllaçar els websafegir enllaços manualment.\nAquesta opció és la ideal si el contingut de cada web individual és diferent. Per exemple, el web 1 pot estar en l’idioma A amb un objectiu, mentre que el web 2 pot estar en l’idioma B amb un objectiu diferent.\nNota: si optes per tenir llocs web separats, caldrà actualitzar-los individualment perquè tots mantinguin les mateixes funcions de pagament (p. ex., publicar-los amb dominis personalitzats).


L’Ajuntament reajusta l’ordenació urbanística dels entorns del carrer de Miquel Biada per a la seva aprovació definitiva - Ajuntament de Mataró\nL’Ajuntament reajusta l’ordenació urbanística dels entorns del carrer de Miquel Biada per a la seva aprovació definitiva\nLa proposta, aprovada al Ple de maig, exclou de l’àmbit afectat la residència Laia\nL’Ajuntament de Mataró ha aprovat un segon text refós de la modificació puntual del Pla General d’Ordenació als entorns del carrer de Miquel Biada. El Ple municipal celebrat el 3 de maig va donar el vistiplau a la nova proposta, amb els vots favorables de CiU, PSC, PPC i PxC. Els grups municipals d’ICV i CUP s’hi van abstenir.\nEl Ple de l’Ajuntament va aprovar al gener de 2007 els treballs preparatoris per iniciar la modificació urbanística del sector. La nova ordenació ha tingut una llarga tramitació durant la qual s’han anat introduint diferents canvis. Al maig de 2011 es va aprovar un text refós per incorporar diferents prescripcions de la Generalitat de Catalunya i, durant el termini d’exposició pública, els propietaris del sector van presentar al·legacions. Algunes d’aquestes al·legacions han estat estimades i han motivat la redacció del segon text refós ara aprovat.\nÀmbit i objectius de la nova ordenació\nEl sector afectat comprèn tres illes amb una superfície conjunta de 16.333 m². El primer àmbit comprèn la major part de l’illa delimitada entre la ronda de Joan Prim i els carrers de Tetuán, de Diego de Velázquez i de Francisco de Goya. La segona illa està delimitada pels carrers de Tetuán, de Francisco de Goya, de Miquel Biada i la ronda de Joan Prim, espai ocupat principalment per construccions industrials. La tercera illa coincideix amb la peça qualificada d’equipament situada a la cantonada del carrer d’Hernán Cortés i la ronda de Joan Prim.\nLa proposta de planejament vol transformar els usos industrials en un mixt d’usos terciaris i residencials que estiguin en sintonia amb la futura implantació d’El Corte Inglés a la cantonada del carrer de Miquel Biada i la ronda d’Alfons XII. A més, es persegueix integrar a l’àmbit els edificis i elements arquitectònics catalogats: la fàbrica Fontdevila i Torres, on es preveu una escola, i la nau principal i elements de la fàbrica Fàbregas i de Caralt que han estat desmuntats i emmagatzemats i es reconstruiran en una nova ubicació.\nLa modificació del planejament permetrà obtenir les cessions de sòls per a l’escola, així com els espais lliures previstos a la cruïlla de la ronda de Joan Prim amb el carrer de Miquel Biada; als terrenys adjacents a la fàbrica Fontdevila i Torres –on s’ubicarà una plaça oberta a la ronda de Joan Prim–; i a la confluència dels carrers de Miquel Biada, Tetuán i Sant Benet.\nCanvis respecte al primer text refós\nEl canvi més important respecte l’aprovació del primer text refós és l’exclusió de l’àmbit afectat dels sòls corresponents a la residència geriàtrica Laia. A la proposta anterior se’ls assignava usos terciaris en planta baixa i residencials a les plantes pis, amb un règim transitori perquè l’activitat actual pogués continuar. La residència s’incorporarà al sector veí de Ca l’Ymbern-Torrijos, que està en fase d’estudi per dur a terme també la modificació urbanística.\nPel que fa als usos, un 76,5 % del sostre privat serà residencial i el 23,5 % restant terciari-comercial (abans 75% i 25%). S’hi preveuen 273 habitatges, un 20 % de protecció oficial de règim general (59 habitatges), un 10 % de protecció oficial de preu concertat (28 habitatges) i la resta de règim lliure (186).\nS’han ajustat els sòls destinats a zones verdes (3.513 m²) i equipaments (4.280 m²). Tot i que els ajustos suposen una reducció en 671 m², la superfície destinada a aquests usos està molt per sobre dels estàndards mínims que demana la legislació. En concret, el sector tindrà un escreix de 109 m² de zones verdes i de 1.023 m² de sòls per a equipaments.\nPel que fa a l’ordenació, s’han introduït variacions que es concreten en:\n- A l’illa 1 (delimitada entre la ronda de Joan Prim i els carrers de Tetuán, de Diego de Velázquez i de Francisco de Goya) l’ordenació preveu blocs de 6 plantes cap a la ronda. S’ha millorat la ubicació de l’edifici previst a l’interior de l’illa, que tindrà 4 plantes, per alliberar les vistes de la nau de Fontdevila i Torres.\n- A l’illa 2 (entre els carrers de Tetuán, de Francisco de Goya, de Miquel Biada i la ronda de Joan Prim) s’ha eliminat un espai porxat previst a la cantonada de la ronda amb el carrer de Francisco de Goya. També s’ha redissenyat la cantonada de l’edifici residencial que donarà a la plaça on es reconstruirà la nau de Fàbregas i de Caralt, i s’ha reduït el sostre assignat a la torre de 15 plantes que es preveu a la cantonada del carrer de Miquel Biada amb la ronda de Joan Prim, de manera que l’edifici serà més esvelt.\nA l’estudi econòmic i de viabilitat del planejament s’han revisat, i ajustat a la situació actual del mercat, tant els valors del sòl dels aprofitaments com les càrregues urbanístiques.


Mor una dona en penjar una foto a Facebook mentre conduïa\nLa dona tenia 32 anys i vivia a Carolina del Nord, als Estats Units\nper Redacción dimecres, 1 de febrer 2017 - 08:48h\nLa publicació que va fer a Instagram | Cedida\nAnn Sanford, de 32 anys i resident a Carolina del Nord, era estudiant, amb dues carreres universitàries acabades, i aspirava a entrar en l'àmbit de la indústria sanitària. Mentre anava cap a la feina va patir un greu accident que li va costar la vida. Estava conduint amb música de fons i va fer-se una selfie per penjar-la a les xarxes.\nEren dos quarts de nou del matí, segons explica 'Independent'. Mentre conduïa va teclejar: «La cançó 'Happy' em fa feliç!». Un minut després va perdre el control del seu cotxe, va envair el carril central i va acabar estavellant-se contra un camió de grans dimensions. La dona va morir a l'instant. Un testimoni que estava en el lloc dels fets va trucar de forma immediata als serveis mèdics, però no van poder fer res per salvar-li la vida.\nFer servir el mòbil o distreure's en el moment de la conducció és molt perillós i per desgràcia, de vegades, pot acabar de la pitjor forma possible, com en aquest cas. Per culpa de la seva manca d'atenció al volant Ann va perdre la vida. Un fet que es podria haver evitat si no hagués agafat el telèfon mòbil. No val la pena arriscar la vida ni la dels altres per una simple fotografia o per un simple text. Quan hagis d'utilitzar el mòbil no oblidis aturar el vehicle en un lloc segur i que no pugui molestar els altres conductors.\nEl cotxe de la víctima | Cedida\nAQUESTA MATINADA: Accident mortal al Vallès\nATENCIÓ: Retencions a la C-58 per les Rondes de Barcelona


Lamela envia a judici Sandro Rosell per blanqueig de capitals i organització criminal\nLa jutge de l'Audiència Nacional també processa la seva dona i l'advocat Joan Besolí\n3 min. Madrid 29/06/2018 12:45\n651x366 Sandro Rosell, expresident del Barça, durant la roda de premsa en què va anunciar la seva renúncia. / DAVID RAMOS / GETTY Sandro Rosell, expresident del Barça, durant la roda de premsa en què va anunciar la seva renúncia. / DAVID RAMOS / GETTY\nLa jutge Carmen Lamela ha enviat a judici l'expresident del Barça Sandro Rosell; la seva dona, Marta Pineda; l'advocat andorrà Joan Besolí i tres persones més per delicte de blanqueig de capitals i organització criminal per l'operació Rimet. La magistrada considera acreditat que els investigats "formaven part d'una organització criminal" a través de la qual es van apropiar de fons de la Confederació de Futbol Brasilera (CBF) pels drets de retransmissió dels partits de la selecció. També que es van apropiar de quantitats procedents del contracte de patrocini de Nike amb la selecció brasilera de futbol.\nEn la seva interlocutòria de transformació a procediment abreujat –el que equival a processament–, la jutge explica que ha quedat "acreditat" que els sis investigats formaven part d'una estructura estable, d'acord amb un repartiment de rols prèviament establert per Sandro Rosell i amb la "inestimable intervenció" de Besolí.\nLa jutge es remunta a l'any 2006 i relata com el primer contracte, signat per Terra Teixeira amb una societat àrab domiciliada a les illes Caiman, buscava obtenir els drets de 24 partits amistosos de la selecció del Brasil. "Es va imposar a la compradora el pagament d'uns fons que es van apoderar en benefici propi Alexandre Rosell i Ricardo Terra Teixeira, en perjudici de la CBF", apunta la interlocutòria, que afegeix que Ricardo Terra Teixeira "rebria un total de 8.393.328 euros i Alexandre Rosell 6.580.000 euros, en els dos casos sense coneixement de la CFB i en el seu perjudici ".\nLa magistrada detalla totes les operacions dutes a terme pels investigats per donar aparença de legalitat. Segons apunta, ho feien des d'un entramat societari i transferències bancàries ordenades des de societats que pertanyien al grup empresarial saudita que figurava com a comprador. La jutge afegeix que acabaven en comptes d'Andorra en què figuraven com a signatures autoritzades Rosell i l'advocat andorrà Joan Besolí.\nPel que fa al contracte d'esponsorització signat per la CBF amb Nike, la jutge descriu totes les operacions realitzades des del 2008 al 2011 i que van culminar amb un ingrés de 5 milions d'euros en un compte andorrà vinculat a Rosell. Segons l'expresident del Barça, aquests diners eren la devolució a Terra Teixeira d'un préstec rebut el 2008. Per a la jutge aquesta explicació no s'ajusta a la realitat sinó que, com en l'operació de venda dels drets de retransmissió dels partits de la selecció brasilera, "va rebre diners de Nike en relació al patrocini de la selecció de futbol del Brasil, per mitjançar entre les dues parts, i va acabar en mans de Ricardo Terra".\nUna vegada que s'ha conclòs la investigació, s'ha pres declaració a totes les persones investigades i testimonis, analitzat la documentació, les observacions telefòniques, així com les comissions rogatòries realitzades a diversos països, la magistrada considera que els fets investigats encaixen en els delictes de blanqueig de capitals. La jutge dona 10 dies al fiscal perquè sol·liciti l'obertura de judici oral o, si escau, sobreseïment.\nL'advocat de Rosell, Andrés Maluena, ha anunciat que dilluns presentarà un escrit demanant la posada en llibertat de l'expresident del Barça, ja que considera que el cas pot "eternitzar-se" sense data. Per això demanarà la seva llibertat o, si no, espera que ses faci cas a la petició que ja va fer a Institucions Penitenciàries de que se li traslladi a una presó catalana.\nLa jutge Lamela, a Sandro Rosell: "Això és Espanya, ha de parlar en espanyol"\nUn any de la detenció de Sandro Rosell


Palestina: Visions – Sicom\nHome / Bloc / Palestina: Visions\nEstem en plenes negociacions per a intentar resoldre el conflicte entre Israel i Palestina.\nA SICOM ens sembla oportú aportar visions de diferents coses que componen el dia a dia palestines i palestines i ajuden a comprendre com han de viure.\nAFRO PALESTINIAN COMMUNITY IN JERUSALEM\nYasser Qous és el director de la societat: “Comunitat Africana de Jerusalem”.\nLa situació que es viu a la província de Jerusalem, és molt significativa del règim d’apartheid israelià. Qous ens explica què fer per superar els entrebancs: “fer vida normal és una forma de resistència”.\nLa societat que presideix treballa amb nens que tenen entre 6 i 12 anys: serveis socials, educació, abandonament escolar, fractures familiars….\nQous també ens explica com viu la dona palestina, quin rol juga i quin rol li és reconegut pels homes: hi ha camí per recórrer!\nPer cert, la primera dona empresonada era de la comunicat afro-palestina. Es va estar 10 anys a la presó.\nPAPER DE LES DONES PALESTINES\nAmineh Ishtay és periodista veneçolana-palestina.\nEns explica la seva visió del paper de la dona palestina en tot el procés de resistència i enfrontament al ocupant. Són, ens diu, l’autèntic pilar de la societat en encarregar-se de l’alimentació, de l’educació, del sosteniment, dels empresonats, de la memòria i recerca dels desapareguts….. I es manifesten i són detingudes i s’abusa d’elles a les presons….\nAmanda Moreno i Maria Prats són cooperants voluntàries als territoris. També ens fan saber la seva opinió i ens transmeten els seus coneixements.\nEl Tribunal Russell va ser creat pel filòsof i premi Nobel de Literatura Bertrand Russell. La primera sessió, presidida per Jean Paul Sartre, fou dedicada a investigar i avaluar la política exterior a Vietnam dels Estats Units després de la derrota francesa a Bien Dien Phu. Hi van participar destacats intel·lectuals com ara Julio Cortázar o Simone de Beauvoir.\nEl Tribunal Russell sobre Palestina fou fundat el 2009. La primera sessió va tenir lloc a Barcelona el març de 2.010. L’objectiu fou analitzar la invasió israeliana de Gaza de finals de 2008 i primers de 2009. Es va constatar la violació del dret a l’autodeterminació del poble palestí, l’extrema violència de l’atac, l’escasa oposició de la UE i la nreiterada venda d’armes a Israel per parts d’Europa. Espanya inclosa.\nAssociacions d’amistat amb el poble palestí: Palestina.Cat\nabusos, AFS, comunitat afro-palestina", conflictes, detencions, educació, estudiants, exàmens, família, Jane Kalista, malalties, Margarida Serra, murs, palestins, pau, pilars, prevenció, resistència, SICOM, SicomTV, UNESCO, UNESCOCAT, vida quotidiana, Yasser Qous, “ajuda humanitària”, “Amanda Moreno”, “Amineh Ishtay”, “checck points”, “comunitat palestina”, “dones a palestina”, “educació en conflictes”, “Maria Prats”, “sistema educatiu”\nSihem Bensedrine, escriptora i periodista: TunísiaBloc, Drets Humans, Projectes no actius, Sicom-ACCD-2010_2012, Totes les publicacions\n¿Se puede prosperar sin crecer? Daniel GómezBloc, Drets Humans, Totes les publicacions


Sobre el cartell de la CXXXIV Cavalcada de Nadal | ARA Multimèdia\nPot dir-se que dissenyar és una de les professions més difícils que hi ha. Tant se val si és en el món dels cartells, la publicitat, o del tèxtil. D’…\nPot dir-se que dissenyar és una de les professions més difícils que hi ha. Tant se val si és en el món dels cartells, la publicitat, o del tèxtil. D’un costat hi ha les rutines productives: fixes, sistemàtiques i estàndard. D’un altre costat hi ha els referents que s’usen com a inspiració. De veritat hi ha idees úniques i originals, o és tot un altra cosa?\nJo sóc dels que pensa que tot és “una altra cosa”. I no em pareix mal. Els humans som entitats narratològiques i com a tals construïm el nostre enteniment a base de referents. Per què? Perquè per a contar, per a narrar i per a explicar-nos necessitem primer omplir el cap d’informació; de paraules, d’imatges i de signes que després usem de forma més o menys creativa per a comunicar-nos. Passa que la comunicació efectiva és la de les “coses referides”; la que usa els recursos que s’han utilitzat ja i que s’ha comprovat que funcionen. Com no; és una discussió amb mil matisos i jo no aspire a tindre la raó.\nLa imaginació és un concepte que associem sovint al de la creativitat. I sempre m’ha fet gràcia com tendim a magnificar la que se suposa que “tenen” els xiquets. No perquè pense que no puguen tindre-la, sinó perquè crec que el que demostren les més de les voltes és una “combinació aberrant” de referents que ens crida l’atenció als adults quan ja hem oblidat com fer-ho. Hi ha un llibre boníssim de Cristophe Donner, Contra la imaginación, on l’autor diu que el que els passa als xiquets, en realitat, és que no saben pensar (com un adult).\nSi portem la qüestió al terreny de la música, per exemple, hi ha un breu documental que explica com la mescla i la reutilització són, en realitat, la seua essència. A Everything is a Remix, els seus autors conten com alguns dels grups de música més (re)coneguts de la història, en realitat, ampraven d’ací i d’allà per a les seues cançons. Ritmes, bases, harmònics o, directament, melodies senceres d’altres músics que feien passar com a pròpies. I passa alguna cosa? Això que cadascús’ho pense, perquè la línia que separa la còpia de “l’obra inspirada en un referent” és, de veritat, molt fina.\nAl cartell de la CXXXIV Cavalcada dels Reis d’Orient del Nadal alcoià 2019 li passa un poc això. Pense que l’autor ha sabut captar l’essència d’una de les festes més entranyables i volgudes a la ciutat. Potser ho és perquè ens torna a tots a una època mental, la de la innocència, on justament érem capaços encara d’imaginar lliurement com ho fa un xiquet. Este cap de setmana, algú m’ha fet adonar-me que l’estil que ha usat per a fer-ho recorda molt al d’este altre creatiu, Ale Giorgini.


Què haig de valorar a l’hora d’escollir un postgrau? - Ser Universitario\nQuè haig de valorar a l’hora d’escollir un postgrau?\n19 febrero, 2018 11 noviembre, 2018 uaoceu\nL’oferta de mobilitat internacional, els continguts i el prestigi dels professors són algunes de les claus per escollir un curs que s’adapti al full de ruta professional.\nEn el context de complexos teixits econòmics i entorns professionals dinàmics, l’elecció d’estudis de postgrau és una qüestió fonamental en la construcció d’una carrera professional. Si el grau és el camí que condueix a la vocació, el postgrau marca la ruta cap al desenvolupament professional.\nLa decisió sobre els estudis de postgrau, en primer lloc, s’ha de fonamentar en un full de ruta professional com més precís millor. Cal saber què volem fer, quina projecció ofereix el sector, què pot aportar-nos i què podríem aportar. Es tracta, en definitiva, de fer una reflexió de segon grau, més afinada, sobre la pròpia vocació.\nUn cop determinat aquest aspecte personal, cal submergir-se en una anàlisi detallada de l’oferta de postgrau disponible. Al sistema universitari actual, s’hi fa la distinció entre màsters professionals i d’investigació. Com el nom indica, els professionals s’orienten a l’exercici en un determinat sector professional i solen tenir un component pràctic dominant. Els d’investigació són títols que habiliten per desenvolupar una activitat investigadora.\nA l’hora de valorar un màster, cal sospesar diverses variables. En primer lloc, estudiar a fons els continguts i constatar que, efectivament, s’ajusten a les expectatives i no resulten reiteratius amb la formació que hem rebut prèviament. A la vegada, és fonamental ponderar el prestigi i nivell dels professors que imparteixen el postgrau.\nSovint, un màster es compagina amb altres activitats, siguin laborals o formatives. És recomanable valorar la metodologia, la distribució de crèdits, les característiques de les pràctiques o el tipus de classes (presencials / en línia) des de l’òptica de les circumstàncies personals.\nTambé és important l’enfocament que cada universitat imprimeix al màster o postgrau. Per conèixer aquest aspecte, resulta molt útil parlar amb antics alumnes de la titulació que estigueu valorant cursar. En l’elecció d’universitat convé interessar-se per les connexions amb el món professional del màster o el postgrau i de quina xarxa de convenis disposa.\nPel que fa a aquest tema, és bo que us interesseu en si el màster o postgrau s’imparteix en col·laboració amb una empresa o institució o entre diverses universitats. Sovint, la confluència d’institucions enriqueix el programa de postgrau, ja que cada una aporta el seu valor diferencial. A més, pot servir per multiplicar contactes que ajudaran a la projecció professional.\nLa connexió amb el món professional és clau en programes de postgrau. És molt valuós disposar d’índex d’ocupabilitat vinculats a cada màster i saber com funciona el servei de carreres professionals de la universitat.\nFinalment, en un món globalitzat, que el màster proporcioni una experiència de mobilitat internacional pot marcar la diferència. Sobretot, si l’estada a l’estranger és a països estratègics pel sector de la carrera que voleu.\nEn definitiva, múltiples variables que s’han de posar a la balança i avaluar en funció del futur que cadascú s’imagini per a si mateix.\nEl món necessita periodistes, podries ser-ho tu?


El Govern nord-americà deixarà d’usar presons privades | Internacional | EL PAÍS Catalunya\nEl Govern nord-americà deixarà d’usar presons privades\nLa mesura afecta un terç dels reus en instal·lacions subcontractades al país amb més presos\nWashington 18 AGO 2016 - 21:27\tCEST\nL'entrada d'una presó privada a Idaho Charlie Litchfield AP\nEl Govern nord-americà va anunciar aquest dijous que deixarà d’utilitzar presons privades perquè considera que són menys efectives i segures que les instal·lacions públiques. La decisió s’aplicarà gradualment i afectarà només les presons subcontractades pel Govern federal, que acullen un terç dels reus que hi ha en presons privades als Estats Units. La mesura suposa un cop al suculent negoci de la privatització carcerària al país amb més reus del món, arriba en un moment de debat creixent sobre la severitat del model penitenciari i pot encoratjar que alguns Estats segueixin el pas fet per l’Administració de Barack Obama.\nEn un text intern del Departament de Justícia, la fiscal general adjunta, Sally Yates, insta els seus subordinats que no renovin els contractes actuals quan expirin o a reduir l’abast dels contractes abans que expirin. L’objectiu és “reduir i posar fi al nostre ús de presons operades de forma privada”, assenyala.\nLa decisió arriba després de les creixents queixes d’irregularitats en presons privades i després de la publicació, la setmana passada, d’una investigació del Departament de Justícia que conclou que les presons privades són pitjors que les públiques: es registren més baralles, robatoris i atacs. “Simplement no proporcionen el mateix nivell de serveis, programes i recursos correccionals; no suposen un estalvi substantiu en costos”, argumenta Yates.\nL’impacte de la mesura és limitat. El 2014, un 8,4% dels presos als EUA estaven en presons privades (131.261 sobre un total d’1,5 milions). D’aquests 131.261, 40.017 estaven en presons subcontractades pel Govern federal (suposaven un 19% del total de reus federals) i els 91.244 restants en estatals (un 6,8% del total de reus estatals).\nPerò la prohibició impulsa el debat, alimentat per l’esquerra i grups socials, sobre la privatització carcerària en un moment de descens del nombre de presos als EUA per l’aplicació de penes menys severes.\nLa privatització de les presons es va iniciar als anys vuitanta, però el seu ús es va disparar en l’última dècada en paral·lel a l’auge de la població penitenciària. Entre el 1999 i el 2014, la població en presons privades va créixer un 84% enfront del 10% del conjunt de presons. A les presons privades del Govern federal, l’augment va ser astronòmic: del 945%. En els Estats, va ser molt menor: del 35%.\nEn plena sobrepoblació de les instal·lacions públiques, les presons privades oferien a les autoritats federals i estatals l’espai i els funcionaris que els faltaven. Moltes de les empreses que operen les presons es garanteixen uns ingressos mínims (pacten amb les autoritats algun tipus de garantia mínima de nombre de reclusos o compensació per llits buits) i tracten d’esprémer al màxim la reducció de costos. Segons algunes organitzacions, l’afany d’estalvi ha propiciat incidents a les presons per la falta de personal o d’un manteniment adequat.


'The Guardian' posa la sinceritat de Douglas al descobert\nEl diari anglès publica la gravació on l'actor explica de l'origen del seu càncer i desmunta la versió de l'agent\nJOAN CALLARISSA 05/06/2013 00:00\nPrimer Michael Douglas va llançar la bomba i darrere seu tots es van posar a córrer per encarrilar-la. Després d'explicar a The Guardian que el càncer de gola que va tenir havia estat causat per practicar sexe oral, Allen Burry -el representant de Douglas- es va tirar a la piscina per arreglar-ho. Per fer-ho, no se li va acudir res més que parlar amb l'agència internacional Associated Press per convèncer-los que Douglas i el periodista que el va entrevistar només "estaven parlant sobre les causes del càncer de gola, una de les quals és el sexe oral".\nThe Guardian , que no està disposat a acceptar que desacreditin la informació que publica, va penjar ahir a la seva web la gravació en què Michael Douglas explica que l'origen del seu càncer és la pràctica repetida del sexe oral.\nÉs a dir, el portaveu ha provocat que la bola es faci més grossa i ha allargat el tema. Una notícia que hauria estat com un foc d'encenalls s'arrossega per webs, diaris i televisions de tot el món des de diumenge. I tot perquè Douglas no va voler quedar com una persona amb mals costums quan el periodista de The Guardian li va preguntar si el seu càncer podia haver estat causat pel fet de beure massa, fumar o drogar-se. Ell en va culpar el sexe.\nDe fet, no eren unes declaracions tan escandaloses, per part seva. Douglas va reconèixer després de separar-se -l'any 2000- que era addicte al sexe.


Premi equit@T Novetats\nMenció especial donesCOEINF–Equit@t a la carrera informàtica prometedora\namb sensibilitat pels valors socials\nEn un àmbit de coneixement en què la presència femenina és alarmantment minoritària i sostingudament per sota d’altres àmbits TIC, el Col.legi Oficial d’Enginyeria Informàtica de Catalunya, col.labora amb el Premi Equit@t a través d’aquesta distinció, i vol premiar una jove enginyera informàtica amb una carrera prometedora i una especial sensibilitat pels valors socials. La premiada estarà en possessió del grau en Enginyeria informàtica i del màster en enginyeria informàtica o cursant-ne els últims crèdits i desenvoluparà activitats professionals relacionades amb l’impacte sobre els drets socials.\nPremi Anne Topping a la trajectòria professional en l’àmbit tecnològic\nAmb la finalitat de reconèixer el paper fonamental de les dones en l’àmbit tecnològic, de fer palès que no és un món exclusivament masculí i d’esperonar a les dones perquè es formin i desenvolupin la seva carrera en el sector de les TIC, la Ramon Molinas Foundation col·labora amb el Premi equit@t per mitjà de la instauració del Premi Anne Topping a la trajectòria professional en l’àmbit tecnològic. El guardó identifica, reconeix i premia a una dona amb una gran trajectòria professional en l’àmbit tecnològic distingint la seva vàlua i l’èxit i el prestigi assolits.\nOriginària d’Anglaterra i llicenciada en la primera promoció d’una doble titulació en Matemàtiques i Informàtica per la Universitat de Leeds, Anne Topping va fundar al 1980, juntament amb en Ramon Molinas, Internacional Periféricos y Memorias, una companyia que proporciona solucions d’infraestructura tecnològica a grans empreses.\nEl Premi equit@T present al web del International Girls in ICT Day\nL’associació Itscool, formada per les universitats catalanes amb titulación tècniques, els col·legis professionals d’informàtica i telecomunicació i el Departament d’Ensenyament i la Secretaria d’Universitats i Recerca fa un recull cada any de les activitats que realitzen les universitats catalanes per l’International Girls in ICT Day.\nEl premi equit@T, que es troba ja en la seva 3a edició, apareix com una de les principals activitats a nivell espanyol en el marc del dia “Girls in ICT”.\nEn motiu del Dia Internacional de la Dona aquest any des de la UOC s’ha volgut enfocar aquesta temàtica centrant-nos en el biaix de gènere a la Viquipèdia. I per a fer-ho, s’han organitzat aquestes dues activitats .\n1) Divendres 9 de març de 18h a 20h: Taula Rodona titulada “La Viquipèdia com a camp de batalla. Arxius, gènere i tecnologia” a l’Espai Francesca Bonnemaison (Barcelona).\nL’objectiu de la taula és posar en context, des d’un enfocament de gènere, tot l’ecosistema que envolta aquesta enciclopèdia digital que, segons el seu lema, “tothom pot millorar” però en la que només un 11% de les persones que l’editen són dones. Abordarem el cicle de producció de coneixement a la Viquipèdia amb perspectives que van des del món universitari a l’activisme social passant pel periodisme.\n– Elisenda Ardèvol (antropòloga i directora de Mediaccions, grup de recerca en cultura i comunicació digital, UOC)\n– Ester Bonet (filòloga i lingüista catalana i coordinadora de Viquidones)\n– Marta Delatte (experta en memòria digital i directora de recerca a Liquen Data Lab)\n– Equipo Palomar (agitadorxs culturals)\n– Hj Darger (periodista i fundadora Visual404)\nPer a participar en l’esdeveniment cal registrar-se en aquest link .\nA banda d’aquests dos actes organitzats per la UOC, us recomanem també el cicle de conferències de:\nDissabte 10 de març de 9h a 18:30h: : IWD Women Techmakers Barcelona 2018. Al CCCB (Carrer de Montalegre 5, 08001) Barcelona.\nWomen Techmakers és una iniciativa liderada per Google amb l’objectiu de donar visibilitat a les dones en el sector tecnològic. Coincidint amb la celebració del dia internacional de la dona, durant els mesos de març i abril, s’organitzen esdeveniments en comunitats arreu del món. El propòsit dels mateixos és donar confiança i visibilitat de la dona en aquest sector i mitigar el desequilibri de gènere que es troba en el mateix. Tot públic és benvingut, però la particularitat és que en aquests esdeveniments les ponents són exclusivament dones. A la 3a edició us oferirem un dia sencer de conferències. Des de les 9h fins a les 18: 30h comptarem amb 2 tracks: un en castellà i un altre en anglès en els quals gaudirem d’interessants xerrades, un workshop i dues taules rodones. I tot això, de la mà de conegudes ponents de la nostra comunitat.\nPresentació del video “El que no t’expliquen”\nA la segona edició del premi equit@T la UOC i la UPC van unir forces per a concienciar sobre la falta de dones en els estudis d’informàtica i telecomunicació a través del video El que no t’expliquen.\nTraducció i publicació del llibre: The Thrilling Adventures of Lovelace and Babbage\nCoincidint amb l’entrega de la primera edició dels premis equit@T, es va presentar la traducció al castellà i publicació del llibre The Thrilling Adventures of Lovelace and Babbage, de Sydney Padua, el qual es troba ja a la venda.


Sant Boi Notícies – El Club de Voleibol de Sant Boi es proclama campió de grup\nEl Club de Voleibol de Sant Boi es proclama campió de grup\nmar 20, 2013 Altres esports, Esports Comentarios desactivados en El Club de Voleibol de Sant Boi es proclama campió de grup\nLes components de l’equip sènior A femení del Club de Voleibol Sant Boi van assolir el lideratge de grup el passat diumenge després de véncer el Goldcar Sant Joan amb un contundent 3-0.\nL’equip de volei santboià va ser proclamat campió del grup B a la Lliga Regular de la Primera Divisió i aconsegueix l’oportunitat de jugar les Fases d’Ascens a Superlliga-2, que es disputaran del 2 al 5 de maig a una seu encara per determinar.\nCom a líder de grup, el CV Sant Boi ha deixat enrere a grups com el CV Vall d’Hebron, CV Sant Cugat, Voley Ciutat Cide, CE Universitat d’Alacant o el CVB Barça.\nSi aconseguissin l’ascens, assolirien una fita històrica: seria la primera vegada que la branca femenina del CV Sant Boi jugaria en en aquesta categoria. Fa uns anys, la secció masculina va competir a la divisió de plata espanyola, la Lliga FEV.\n– CV Sant Boi\nCV Sant Boi, Esport local, Voleibol\nEstrenes del 23 de març Emprenedoria juvenil: tots els tràmits necessaris


L'èxit dels nostres exalumnes és la nostra satisfacció | Centre Catalá Comercial\nAl Centre Català Comercial tenim molt en compte l’opinió tant dels nostres alumnes com dels nostres exalumnes. És així, doncs, l´única manera de conèixer la realitat de cada un d’ells i apropar-nos una mica més al model formatiu quasi perfecte.\nConèixer la seva experiència ens permet avançar, tot millorant els aspectes més importants i destacats per l’alumnat. Per aquest motiu, donem veu i visibilitat als estudiants que han pogut gaudir de l’experiència ACCC. Ser part del nostre projecte, beneficiar-se del coneixement adquirit i, sobretot, fer incidència en totes aquelles eines i capacitats que han aconseguit al llarg de la seva formació.\n“Conèixer la seva experiència ens permet avançar, tot millorant els aspectes més importants i destacats per l’alumnat”\nAixí ho explica Víctor Gamez, un exalumne que va cursar el CFGS d’Assistència turística i el CFGS d’Agència de viatges i gestió d’esdeveniments, la doble titulació en turisme. “El meu pas pel Centre Català Comercial va ser una gran experiència, molt profitosa, gràcies a les pràctiques que vaig realitzar, així com també els professors i l’escola”.\nÉs evident que l’èxit del nostre alumnat és el nostre èxit. Veure com cada persona evoluciona i no només creix professionalment, sinó també personalment, ens omple de satisfacció.\nLa Gemma Domènech també va estudiar al Centre Català Comercial, concretament Integració social. “M’ajuda a comprendre, a veure diferents col·lectius, que són vulnerables o realment necessiten una atenció personalitzada. I, veure en quins possibles col·lectius a mi m’agradaria desenvolupar el meu coneixement”\nI què ens explica la Cristobalina Albendiz, professora del Centre Català Comercial?\n“Al Centre Català Comercial ens basem en el treball individualitzat, sobre les necessitats que té cada alumne. Els professors del centre han de ser un guia, un referent i un recolzament en el procés d’aprenentatge de cada alumne”.\nAls nostres centres de formació prima la importància del treball en equip, perquè considerem que entendre el seu funcionament ajuda als futurs professionals a comprendre i desenvolupar-se en diferents situacions amb diferent gent.\nDemana’ns més informació sobre qualsevol grau mitjà o grau superior i, de seguida, ens posarem en contacte. El teu futur mereix la millor formació i atenció.


Homeliers - aTotArreu.com\nBOTIGA ONLINE + DISSENY WEB + WOOCOMMERCEHomeliersMartorell, Barcelona.\nObriríem una botiga al mig del desert?\nÒbviament, no. A Internet passa el mateix, un cop tenim una botiga online, necessitem desplegar l’estratègia de marketing digital per portar-la al que seria el Passeig de Gràcia d’Internet.\nÉs imprescindible comunicar correctament la nostra essència. Why, How, What.\nHi ha sectors amb una competència ferotge, però també poden ser sectors que mouen molt volum. Aleshores, hi ha espai per nous actors. La clau serà comunicar el nostre fet diferencial al públic correcte i pel canal adient.\nEn alguns casos la proposta de valor que ens diferencii serà un bon preu. En d’altres una especialització dins el sector. I en d’altres un enfocament particular del producte/servei a un col·lectiu concret. O bé la combinació d’aquests.\nSigui el cas que sigui, caldrà definir-ne el pla de comunicació per aconseguir atraure a la nostra botiga online les visites esperades, focalitzant en el tret distintiu perquè a més a més siguin les que comprin.\nEl cas de Homeliers.\nUna proposta que il·lustra aquest cas és homeliers.com, un ecommerce amb una selecció d’ofertes de bons vins en forma de packs, per no perdre’s amb els típics catàlegs infinits. Es tracta doncs d’una aproximació al concorregut sector del vi, apostant per bons preus (els packs surten millor que les ampolles individuals) dirigits a tots aquells amants del vi, i especialment pels qui no han profunditzat encara en el coneixement propi de les característiques dels vins.\nUn disseny web clar, dinàmic que aposta per una comunicació amb caràcter propi i que cuida cada missatge. Des dels propis texts de cada fitxa de producte (les autentiques pagines de venta!) fins als missatges de cada transacció i interacció amb els compradors.\nIgualment amb les publicacions a les xarxes socials (cadascuna amb el seu to propi) i als correus electrònics de la seva subscripció (eMail Marketing).\nNo es pot perdre cap oportunitat en les comunicacions amb els usuaris, i és bo aprofundir en les tècniques de Copywriting i Storytelling per fer-ho de forma persuasiva i eficient.\nTot gira entorn a la proposta de valor esmentada i pel públic al que està adreçada, sense descuidar un disseny corporatiu perfectament alineat amb la mateixa.\nLa missió, visió i valors de l’empresa també s’hauran de plasmar en tots els elements que comuniquen, des del logo, domini, disseny de la web al llibre d’estils de tota la documentació digital i física, … sense descuidar tota la logística i servei d’atenció al client, que farà créixer el projecte des de la coherència i l’excel·lència.\nUn bon projecte de botiga online no només ha de respondre a una gran idea viable i sostenible, tal com hem vist, l’ha d’acompanyar la consistència de l’estratègia de comunicació.\nI quan l’èxit acompanyi, deixa’t aconsellar per triar els millors vins i celebrar-ho!


Per la Festa Major de 1993 l’Àliga s’incorporà al seguici popular de la nostra vila, gràcies a la iniciativa d’un grup de joves amb la intenció d’ampliar els elements del seguici.\nDonat que tradicionalment les Àligues són pròpies de les localitats amb categoria de ciutat, l’Àliga de Torredembarra n’és una excepció (junt amb les Àligues d’Olot, que no representen la ciutat, sinó el barri de Sant Ferriol), ja que a la nostra vila, fent cas a aquests cànons tradicionals, no li correspondria aquest privilegi perquè no té aquesta consideració de ciutat. No obstant, mostra fidel de la història local és la corona de baró que llueix, la mateixa que figura a l’escut de la vila i que correspon als senyors de la baronia de Torredembarra a la qual formen part els Icard, senyors que feren construir el castell de la població al començament del segle XVI, entre els anys 1565 i 1580, que actualment és la Seu Consistorial de la Vila.\nL’Àliga de Torredembarra segueix la línia de les Àligues tradicionals i va ser construïda per Carles Cabús de Barcelona.\nÉs portada per una sola persona acompanyada d’altres que la guien i vigilen des de fora i l’acompanyen amb la ballada. El portador, amb mig cos dintre de la figura, té visibles les cames que simulen les potes de l’animal.\nL’Àliga balla solemnement als compassos de la música composda el mateix any de l’estrena per Paquita Roig de Vilanova, amb una melodia inspirada en les pròpies i tradicionals de les àligues. Consta de dues parts, la primera que serveix per la salutació, i la segona formada amb motiu més alegre, que es va repetint i accelerant fins al final. La música és interpretada per una banda de vent i percussió i gralla.\nAquest element del seguici popular balla únicament i exclusiva per la Festa major, els dies 3 i 4 de setembre, mantenint el seu caràcter solemne.\nDes de l’any 2021 l’Àliga realitza el seu ball solemne dins l’església de Sant Pere Apòstol de Torredembarra durant la celebració de l’ofici a Santa Rosalia el dia 4 de setembre. En aquesta ocasió s’acompanya, musicalment, d’una cobla de ministrers.\nL’any 2019 els aliguers van estrenar un nou vestuari que va ser possible gràcies a un l’ajut en forma de subvenció de la Diputació de Tarragona.\nActualment, la colla de l’Àliga de Torredembarra està formada per més de 25 persones de totes les edats, i és considerat dins de l’Agrupació com una Ball de caràcter familiar doncs són, la majoria, pares i mares amb els seus fills i filles que hi participen.


Publicat 03/01/2020 13:09CET\nAfirma que no ser "el president que deixi l'exercici de l'autodeterminació per a més endavant"\nEl president de la Generalitat, Quim Torra, ha insistit aquest divendres que el pacte entre el PSOE i ERC per a la investidura de Pedro Sánchez no vincula el Govern i, en ser preguntat per les diferncies amb el document de Pedralbes, ha criticat que el nou acord no contempla la figura d'un relator.\n"És un acord semblant per amb diferncies pel que fa al document de Pedralbes. Necessita garanties", ha afegit, i ha afirmat que el pacte entre tots dos partits és legítim encara que no vincula les institucions, en declaracions als mitjans després de visitar l'Agncia de Ciberseguretat de Catalunya juntament amb el conseller de Polítiques Digitals i Administració Pública, Jordi Puigneró.\nHa retret que fa un any la Generalitat ja estava negociant amb el Govern espanyol: "El PSOE es va aixecar perqu volíem garanties, i una garantia era un relator, cosa que en el pacte entre ERC i el PSOE no apareix".\nSobre les garanties que creu que no té el pacte entre ERC i el PSOE, ha dit que s'hauria d'explicar la profunditat de l'acord, i s'ha preguntat si es podr parlar de l'exercici del dret a l'autodeterminació i plantejar un referndum "o ser com va dir el senyor Iceta: els direm que no i passarem a les postres?".\nTambé ha explicat que una vegada es formi Govern central buscaran converses amb el nou executiu: "Un dileg en condicions, amb garanties i que tracti les qüestions que la ciutadania de Catalunya ens ha encarregat tractar, és a dir, els tres punts coneguts d'exercici del dret a l'autodeterminació, amnistia, fi de la repressió i llibertat dels presos polítics i exiliats".\n"No seré el president que deixi l'exercici a l'autodeterminació per a més endavant", ha assegurat, i ha dit que necessita saber si el Govern central est disposat a tractar l'assumpte amb profunditat, i ho ha comparat amb la petició del Govern escocs d'un segon referndum.\nHa assenyalat que ha passat un any des de l'acord de Pedralbes, en el qual s'ha conegut la sentncia del Tribunal Suprem (TS) sobre el judici per l'1-O: "És evident que ara més que mai el mandat del Parlament demana al Govern de la Generalitat que impulsi un gran acord nacional per a l'autodeterminació, l'amnistia i el retorn dels presos i exiliats".


Des de Vila-real: VILLARREALCF: La il·lusió de tot un poble\nVILLARREALCF: La il·lusió de tot un poble\nQuan vaig rebre l’encàrrec de fer la lletra de l’Himne del Villarreal CF, a la qual li posaria música Alfredo Sanz, allà per l’abril de 1998, molts vila-realencs érem il·lusos perquè teníem una il·lusió, és a dir, ens havíem cregut la promesa del president Fernando Roig de pujar a Primera Divisió en dos o tres anys...\nEl dia 20 de maig d’aquell mateix any, amb la lletra i la partitura musical pràcticament tancades, ens va entrar el pànic nerviós perquè l’encàrrec havia pujat de categoria...\nDes d’aleshores, la il·lusió s’ha ampliat a molta més gent de La Plana, del Millars i de l’aldea global i, al mateix temps, s’ha fet exigent perquè el somni continua: ara mateix, la il·lusió no és, únicament, fer 43 punts per seguir una altra temporada a l’elit de Primera, sinó jugar a Europa i aconseguir algun títol.\nEvidentment, això no és gens fàcil, perquè ja voldrien molts clubs amb molta més història que el nostre haver jugat una semifinal de Champions (contra l’Arsenal, 2006) o tres d’Europa League (contra València 2005, Porto 2011 i Liverpool 2016), sense anar més lluny.\nAra mateix, la il·lusió continua creixent, perquè després d’una pretemporada molt irregular degut, sobre tot, a les lesions de la meitat dels jugadors de la plantilla, l’equip va creixent en qualitat i en joc amb l’aportació de nous jugadors com ara Semedo en defensa, Fornals al centre del camp o Enes Unal i Bacca a la davantera, reforçant un equip que estava pràcticament fet.\nEl futbol és com una muntanya russa, un dragon khan on els més nerviosets xiulen a la primera de canvi o els més festers inicien l’onada quan se fan tres parets seguides i això, evidentment, també sol passar, com és normal, al nou Estadi de La Ceràmica, un camp estèticament perfecte per fora i per dins i amb una visibilitat que mai tindran altres camps més grans; però després de tants anys rodant per Espanya i per Europa podem dir, sense por a equivocar-nos, que l’equip més exemplar també compta amb la millor afició del món on els iaios i els néts comparteixen seient amb parelles i grups de joves amb una més que notable presència femenina, perquè el futbol també ajuda a vertebrar la societat i a fomentar l’amistat entre pobles veïns o llunyans.\nA Vila-real, per suposat, el futbol ens ve marcant l’agenda des de fa molts anys i que dure!\nP.D.- Aquest article ha estat publicat a la Revista Poble, Octubre de 2017 nª 243, a la columna pròpia d'Opinió "Roure i Llorer" sota el mateix títol.


Estudiantat guanyador d'aquesta edició.\nMy Feeting Roomrevoluciona l’experiència de venda de calçat en línia, perquè permet conéixer la talla adequada sense provar-se les sabates físicament. A partir de tres fotografies preses amb l’smartphone es realitza una reconstrucció 3D del peu i el compara amb la sabata. Així, My Feeting Roomredueix les devolucions per talla incorrecta, que suposen un alt cost a les companyes de sabates i frenen els seus marges de benefici entre un 10 i un 20% i poden implicar despeses de més de tres vegades el preu original de venda de la sabata.\nA més de resultar guanyadora de l’Explorer Space de la Universitat de València, My Feeting Roomfou seleccionada pel jurat com a finalista per al premi Woman Explorer Award que patrocina la Fundación EY i que optarà en novembre a 20.000 euros, mentre que Gaia Solve, una startup per a desenvolupar dispositius d’última tecnologia i altres tècniques i productes d’àmbit sanitari, impulsada per Maria Claudia Rus i José Hernández Chiquillo, fou escollida finalista en la categoria Disruptive Technology Explorer Award que impulsa INDRA i podrà optar a 3.000 euros per al desenvolupament del seu projecte i assessorament per part de professionals d’Indraventures.\nArxivat en: Emprenedoria , Universitat i societat


L'equip de Govern considera un xantatge aquesta proposta quan la dessaladora està infrautilitzada\nEl condicionant imposat per la Confederació Hidrogràfica del Xúquer, dependent del Govern, a Moncofa de substituir l'aigua provinent del Consorci de la Plana per a optar a aigua de la dessaladora ha provocat una resposta irada per part del consistori. De fet, l'Ajuntament de Moncofa ha decidit renunciar a la sol·licitud de disposar de 150.000 litres d'aigua de la dessaladora de Moncofa per al consum domèstic. L'equip de govern considera un xantatge esta proposta quan la dessaladora està infrautilitzada.\nWences Alós Valls, alcalde de Moncofa, ha assegurat que “és inaudit que existisca una dessaladora, amb un cost milionari, que està al 2% de la seua utilització, i davant la demanda de Moncofa d'incrementar el consum domiciliari en 150.000 litres anuals la resposta siga que hem de renunciar al mateix volum d'aigua del Consorci d'Aigües de la Plana. Som l'únic municipi connectat, l'únic poble que pot consumir aigua de la dessaladora i, davant la nostra sol·licitud, ens demanen que renunciem a una aigua cinc vegades més barata, és inaudit. La proposta de la CHX és simplement un xantatge i un advertiment a tots aquells municipis que pogueren estar plantejant-se connectar-se a la dessaladora de Moncofa”.\nL'alcalde de Moncofa es va reunir ahir a l'ajuntament per a decidir què fer davant la resposta de l'organisme dependent del Ministeri de Transició Ecològica i, després d'analitzar les alternatives, ha decidit renunciar a la sol·licitud. Wences Alós Valls argumenta, a més, que no és cert que els aqüífers de la Plana no estiguen en condicions, “de fet, estan millorant perquè les extraccions per a reg són cada vegada menors”. Això és un fet que ha constatat fins i tot la mateixa Diputació de Castelló i que recull el Pla Director Provincial d'Aigua.\nAmb esta contestació de la CHX, l'Ajuntament creu que la Confederació està “maldestrament torpedinant” la recerca de nous usuaris per a la dessaladora de Moncofa. Per a l'alcalde de Moncofa, “s'està donant un missatge molt negatiu a les altres poblacions que formen part del Consorci d'Aigües de la Plana. Qui es connectarà si el resultat d'eixa connexió serà l'expropiació dels drets d'aigua imposant una aigua cinc o sis vegades més cara?”.\nDe fet, l'Ajuntament de Moncofa ja ha sol·licitat una reunió urgent del Consorci d'Aigües de la Plana per a tractar l'assumpte perquè es tracta d'una reducció d'uns drets que posseeixen totes les poblacions i per tant afecta a tots els municipis pertanyents al Consorci Provincial d'Aigües de la Plana.